જાહેરખબરમાં સરકારે એમ પણ જણાવ્યું છે કે જમીન સંપાદન અને ગામ તળાવના ઉપયોગની બાબતમાં ગ્રામ સભા સર્વોપરિ છે. હકીકતમાં એવું કશું છે જ નહિ. વાસ્તવમાં, આવાં કોઈ ઉદાહરણો જોવા મળતાં નથી. ગ્રામ સભા એને માટે ઠરાવો કરતી હોય કે પછી તેના ઠરાવોને ગંભીરતાપૂર્વક લેવામાં આવતા હોય એવું પણ જાણમાં આવતું નથી. જમીન સંપાદન પહેલાં તેનાથી અસર પામનાર વ્યક્તિઓના પુનર્વસન માટે તાલુકા પંચાયત સાથે વિચાર વિનિમય કરવો એમ ગુજરાત પંચાયત ધારા-1993ની કલમ-૧૩૨ જણાવે છે. પણ એનો અમલ થતો જ નથી. એક પણ તાલુકા પંચાયતે આ મતલબનો ઠરાવ કર્યો હોય તો સરકાર તેનો પુરાવો આપે.